|  |  |  |  |  |  |  |
| --- | --- | --- | --- | --- | --- | --- |
| **MAPE** | | | | | | |
| **1) INFORMAZIONS GJENERÂLS** | | | | | | |
| TITUL DAL PERCORS | **Clap zentîl - Clap de amicizie e de continuitât** | | | | | |
| CONTEST DI LAVÔR | scuele | | | **“Non ti scordar di me-Grisulute-Avasinis”** | | |
| docents | | | Copetti Romina - Giorgini Francesca | | |
| classe/sezion e numar di arlêfs  42 fruts | | |  | | dissiplins/is |
| piçui, mezans e grancj | | dutis lis dissiplinis |
|  | | percors trasversâl |
| competencis culturâls e linguistichis pre esistentis | | | ***Situazion culturâl-linguistiche des classis***  Su 42 fruts 8 a fevelin furlan, ducj chei altris a àn i gjenitôrs che a feveli furlan tra lôr ma cui fruts a fevelin par talian. A capissin ma no lu fevelin, altris fruts no capissin parcè che no son furlans. | | |
| MOTIVAZIONS | Partint di una iniziative realizade a Godie, o vin cjapade la ocasion e le vin impuartade te nestre realtât. Di chi a son partidis gnovis progjetualitâs: une azion zentile pe int che e cjate il clap intai puescj plui significatîfs pai fruts, un regâl pes associazions e pai negozis presints tal paîs, un percors di continuitât cui fruts de primarie. | | | | | |
| TIMPS | durade | | | | 4 mesi | |
| scansion/frecuence | | | | Ocasionâl | |
| SPAZIS | Il flum, la sezion, il zardin de scuele. | | | | | |
| CJAMP DI ESPERIENCE | Ducj i cjamps di esperience:  I discors e lis peraulis  imagjins, suns e colôrs  Il se e chel altri  La cognossince dal mont  Il cuarp e il moviment | | | | | |
| LENGHIS | Talian e furlan | | | | | |
| MATERIÂI/ STRUMENTS DOPRÂTS | Claps, colôrs indelebii, pc, Plateforme Meet, celulâr pai video plateforme Edmodo | | | | | |
| **2) SCHEDE DIDATICHE GJENERÂL** | | | | | | |
| OBIETÎFS LINGUISTICS  /DISSIPLINÂRS | | | * cjapâ confidence cu la lenghe furlane * Savê verbalizâ ce che si sta fasint * Cognossi i colôrs * Motivâ lis propris sieltis fasint viodi ce che si á dissegnât e spiegant ai compagns (come une galarie di art) li che i fruts a puedin fâ domandis sul lavôr realizât. * Promovi tal grup moments di scolte, scambi e confront in lenghe furlane | | | |
| METODOLOGJIIS / STRATEGJIIS DOPRADIS | | | * Contâsi lis robis tal cercli * Realizazion individuâl dal clap | | | |
| **3) DESCRIZION DAL PERCORS** | | | | | | |
| FASIS DAL LAVÔR | | | *In timp di Lead al è stât proponût un video realizât des Mestris che al rapresentave la realizazion di un clap, colorât o cun scrite une peraule o une frase. Chest clap al vignive poiât intun puest dal paîs che al veve un significât particolâr, che al plaseve, intun puest che cualchidun al podeve cjatâlu. I fruts a son stâs invidâts:*  *- a produsi un clap zentîl che al podeve fâ content cualchidun che lu cjatave,*  *- a lâ a poiâlu intun puest che al plaseve*  *- a mandânus il video su Edmodo.*  *Al è stât biel viodi tancj puescj che i fruts a predilizevin e viodi i claps che cun tante passion a vevin piturât.*  *Po dopo o vin pensat ben di proponi un “Clap zentîl de continuitât” tra i fruts de primarie e chei de infanzie: cussì ju vin fats cjatâ in video conference su Meet. I fruts de primarie a àn cjatât ator pal paîs i claps zentîi e si son incuriosîts…*  *Te videoclamade si son contâts e domandâts tantis robis in merit. Insiemi a án decidût che i fruts de primarie a vevin di colorâ il clap e chei de infanzie ju varessin abelîts cun dissens. Cussì i fruts de primarie a àn cjapât sù tancj claps tal flum Palâr, ju àn lavâts, piturâts, a àn scrit il non e dopo nus ai àn puartâts te scuele de infanzie. Culì ogni frutin al à sielzût un clap che i plaseve, lu à dissegnât e al à scrit il so non. Intun secont moment, in zardin o vin fat viodi ai fruts de prime cemût che il clap zentîl fat di doi fruts (un de primarie e un de infanzie) al jere deventât.*  *Chest clap al sarà un ogjet che i fruts a puartaran in prime elementâr, a saran compagnâts il prin dì di scuele dal frut che al à scrit il non tal clap sielzût. Cussì no dome al è un clap de continuitât ma ancje un clap zentîl de amicizie….* | | | |
| **4) MATERIÂI TRASFERIBII** | | | | | | |
| MATERIÂI  DOPRATS | | | claps, colôrs indelebi o acrilics | | | |
| MATERIÂI  PRODOS | | | Claps zentîi, claps zentîi de continuitât e de amicizie colorâts dai fruts | | | |
| **5) VALUTAZION** | | | | | | |
| ASPIETS LINGUISTICS | | * Contâ e verbalizâ la esperience fate * Rispuindi a domandis dai compagns | | | | |
| CONTIGNÛTS  DISSIPLINÂRS | | * la socializazion e je stade grande tra i fruts de prime e chei de infanzie * i fruts a àn imparât a fâ lis robis par chei altris * cuntun sempliç clap e un pocje di sgrimie si po fâ content cualchidun * il divertiment e la motivazion a fâ alc di pratic | | | | |
| INTERÈS PARTECIPAZION MOTIVAZION | | La motivazion par cheste propueste e je stade veramentri grande, no dome dai fruts ma ancje dai gjenitôrs.  Il coinvolziment dal paîs, des associazions, dai negozis al è stât un grum preseabil.  La partecipazion e je stade grande ancje parcè che o vin coinvoltis ancje lis scuelis di Glemone e di dut l’istitût, insome si cjatin claps zentîi di ogni bande… E voaltris indi vêso cjatâts? | | | | |